UNIQ บวกเกือบ 3% หลังคว้า 2 สัญญาโครงการรถไฟฟ้าสายสีส้ม
UNIQ บวกเกือบ 3% ทำนิวไฮในรอบ 4 เดือน หลังคว้า 2 สัญญาโครงการรถไฟฟ้าสายสีส้ม ล่าสุด ณ เวลา 11.42น. อยู่ที่ 18.90 บาท บวก 0.50 บาท หรือ 2.72% สูงสุด 19.20 บาท ต่ำสุด 18.70 บาท ด้วยมูลค่าซื้อขาย 293.57 ล้านบาท
13 ธ.ค. 2559

ผู้สื่อข่าวรายงานว่าราคาหุ้นบริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ ล่าสุด ณ เวลา 11.42น. อยู่ที่ 18.90 บาท บวก 0.50 บาท หรือ 2.72% สูงสุด 19.20 บาท ต่ำสุด 18.70 บาท ด้วยมูลค่าซื้อขาย 293.57 ล้านบาท ขณะที่ดัชนีตลาดหุ้นไทยโดยรวมลบ 0.15%
 
โดยราคาหุ้น UNIQ ปรับตัวขึ้นทำระดับสูงสุดในรอบ 4 เดือน นับตั้งแต่ราคาปิดอยู่ที่ระดับ 19.10 บาท เมื่อวันที่ 26 ส.ค.59 หลังจากบริษัทเป็นผู้เสนอราคาต่ำสุดด้วยกัน 2 สัญญา คือ สัญญาที่ 4 ที่ราคา 9,999,000,000.01 บาท และสัญญาที่ 6 ที่ราคา3,750,000,000.00 บาท ในการประมูลโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย-มีนบุรี (สุวินทวงศ์) ของการรถไฟฟ้าขนส่งมวลชนแห่งประเทศไทย (รฟม.)
 